paragraph_text: Galaktički halo (eng. galactic halo) je pojam iz astronomije. Nalazi se iznad i ispod diska spiralnih galaktika, tako i kod naše Kumove slame. Halo je građen od vrlo rijetkog plina i disk je uronjen u njega. U halou je nekoliko stotina kuglastih skupova, čija se međusobna zgusnutost povećava prema galaktičkom središtu. Oko haloa prostire se mnogo veće područje zvano tamni halo ili galaktička korona. U halou se tijela gibaju u svim smjerovima i relativno sporije.Vujnović, Vladis: Rječnik astronomije i fizike svemirskog prostora, Zagreb: Školska knjiga, 2004., ISBN 953-0-40024-1, str. 56-57 Razlika haloa od diska najviše se vidi kod spiralnih galaktika, gdje kuglasti oblik halo je suprotnost ravnom disku. Kod eliptičnih galaktika nema oštre granice odnosno prijelaza tijela galaktike i haloa.